ועדת הפנים ואיכות הסביבה, כנסת 15, פרוטוקול מספר 209, 2000-12-26 09:00

בנימין אלון: הישיבה הזאת זומנה להכנת הצעת החוק לקריאה שנייה ושלישית.

בנימין אלון: בקריאה הראשונה שמתי לב לפני הישיבה במליאה, והבאתי את זה לתשומת לב היועץ המשפטי, שהנוסח המודפס בכחול המונח על שולחן הכנסת כקריאה ראשונה הוא אינו הנוסח שסיכמנו בוועדה והוא חסר סעיף אחד לפחות.

יהודית נאות: שניים.

בנימין אלון: סעיף 3, סעיף התחולה, אני לא זוכר שסיכמנו.

מרים פרנקל-שור: סיכמנו.

יהודית נאות: לכן בקריאה הראשונה אמרתי שזה לא מה שסיכמנו.

בנימין אלון: מירי לא היתה, פניתי לעדי והם אישרו לי שאכן זו טעות.

בנימין אלון: הם הראו לי ניירות שהביאו לנוגה ענתבי שהיא תדפיס והיא שכחה להדפיס.

בנימין אלון: זו טעות טכנית לכל דבר ואין בזה מחלוקת.

בנימין אלון: אני מבין שיש פה טעות בשגגה.

בנימין אלון: נדמה לי שיצאתי ידי חובתי בכך שכשהצגתי את החוק ציינתי שיש כאן טעות.

בנימין אלון: זה מופיע בפרוטוקול.

בנימין אלון: אפשר לקרוא את זה.

דוד אזולאי: ברשותך, נקרא את מה שכתוב בפרוטוקול.

דוד אזולאי: "אני רוצה להעיר לפרוטוקול.

דוד אזולאי: נפלה כאן טעות דפוס.

דוד אזולאי: ביררתי את הדבר עם משרד המשפטים ועם הייעוץ המשפטי.

דוד אזולאי: לחוק שני סעיפים, אך הסעיף השני פשוט הושמט והוא יובא בהמשך.

דוד אזולאי: זה דבר חמור, אבל אני רוצה שזה יהיה בפרוטוקול.

דוד אזולאי: הסעיף הראשון עוסק בחובת התקנת המנגנון בבניין שיש בו שתי מעליות.

דוד אזולאי: הסעיף השני מגדיר את שיתוף הפעולה בהפעלת המעלית ואיך זה יהיה.

דוד אזולאי: אין הוצאות מיוחדות על מעלית שבת להבדיל ממעלית של בניין.

דוד אזולאי: אבל אם תהיינה, איך הן תוטלנה?

דוד אזולאי: אם הדיירים הדתיים הם מיעוט, הם יצטרכו לשאת בחלק מההוצאות.

דוד אזולאי: על כל הדברים האלה היתה הבנה מקיר לקיר גם בוועדה, משינוי ועד ש"ס דרך כל המפלגות.

דוד אזולאי: " כלומר, מה שהיה חסר בהצעת החוק הוכנס לפרוטוקול בתימצות.

יהודית נאות: חסר עוד סעיף, סעיף תחולה שזה חל רק על בניינים חדשים.

יהודית נאות: את זה בני לא אמר.

דוד אזולאי: אנחנו יכולים כרגע לדון בו.

יהודית נאות: מה שבני אמר לפרוטוקול זה לא מה שכאן כתוב.

יהודית נאות: זו הנקודה.

יהודית נאות: על זה הוויכוח.

בנימין אלון: למה?

יהודית נאות: תקרא מה כתוב.

יהודית נאות: סעיף 2 פה, זה לא מה שסוכם בוועדה ולא מה שאמרת לפרוטוקול במליאה.

בנימין אלון: זה הנוסח הטרומי פלוס מה שדובר בוועדה.

בנימין אלון: צריך לבדוק.

יהודית נאות: זו דעתי.

יהודית נאות: על זה הוויכוח.

מרים פרנקל-שור: אני רואה את הצעת החוק הזאת די בעייתית.

מרים פרנקל-שור: יש פה טענה שהחוק שהועבר לקריאה ראשונה אינו תואם את החלטות הוועדה.

מרים פרנקל-שור: דבר נוסף, הפרסום לא היה תקין.

מרים פרנקל-שור: אנחנו חשבנו שצריך להעיר על כך מעל הדוכן.

מרים פרנקל-שור: אבל אני מסכימה עם חברת-הכנסת נאות, שההערה של חבר-הכנסת אלון מעל הדוכן אינה תואמת את הסעיף לתיקון חוק המקרקעין.

בנימין אלון: באיזו מידה לא תואם, שלא פורט?

יהודית נאות: הוא סותר.

מרים פרנקל-שור: אני לא אומרת שהוא סותר, אבל הוא לא מלא מבחינת ההוצאות.

מרים פרנקל-שור: ניתן לעשות את התיקונים האלה לקראת הקריאה השנייה והשלישית אבל אני חושבת שצריכה להתקבל פה הסכמה פה אחד, כדי שאחר-כך לא נהיה במצב שבו אנחנו מאשרים חוק לקריאה שנייה ושלישית ויכול לבוא חבר כנסת ולטעון שלא היתה פה תקינות של ההליכים.

מרים פרנקל-שור: הוועדה צריכה לשקול האם לא לחזור על כל ההליכים.

דוד אזולאי: אנחנו כרגע נדון בהצעת החוק ככתבה וכלשונה ולא בחוק שאושר במליאה בטעות בקריאה ראשונה.

דוד אזולאי: אנחנו יכולים לדון בכל הסעיפים כרגע?

מרים פרנקל-שור: אנחנו יכולים לדון בסעיפים.

מרים פרנקל-שור: הם גם נדונו לקראת קריאה ראשונה.

מרים פרנקל-שור: אבל אם יש פה טענה שהפרסום לא היה נאות והצעת החוק אינה משקפת את הקריאה הראשונה, אולי כדאי לחזור על כל ההליך מחדש.

יהודית נאות: מה שאני אומרת זה שאף אחד לא יכול לטעון שהיום סעיף 2 הוא הסעיף החוקי שאושר במליאה, משום שסעיף 2 לא היה לפני המליאה.

יהודית נאות: אני טוענת שסעיף 2 כמו שהוא מנוסח פה סותר את ההסכמות שלנו בוועדה.

יהודית נאות: בני, כשאתה אומר שהיתה הסכמה משינוי עד ש"ס, אתה צריך שסעיף 2 יבטא את מה שכתוב בפרוטוקול.

יהודית נאות: אני ישבתי פה ביחד אתך וחבר-הכנסת ליצמן.

יהודית נאות: אם מקובל עליך שמה שהסכמנו זה מה שיהיה כתוב בסעיף, אתה לא יכול לומר שסעיף 2 אושר במליאה.

בנימין אלון: סליחה, נא לא לקחת את זה אישית כי זו שגגה שיכולה לקרות, אבל יש פה שתי מכשלות של הייעוץ המשפטי.

בנימין אלון: הראשונה, הניסוח לא היה צמוד לדיון בוועדה ולא הובא לאישור.

מרים פרנקל-שור: אנחנו סברנו שהנוסח תואם את החלטות הוועדה.

מרים פרנקל-שור: אני לוקחת את כל האחריות.

בנימין אלון: אם חברת ועדה אומרת שלא, אז יש פה מכשלה.

בנימין אלון: מכשלה שנייה היא של משרד המשפטים, טעות הדפוס שאתם מודים שהיא טעות דפוס.

בנימין אלון: לאור המכשלות האלה, אני לא רוצה להעביר חוק בצורה שתיחשב כמחטף.

בנימין אלון: אין לי שום עניין בזה.

בנימין אלון: אני חושב שזה חוק חשוב, אני חושב שאני יכול לזכות בו ברוב ואני לא זקוק לזה.

בנימין אלון: אני רק מצר על כך שאני צריך לעבור את התהליך של הקריאה הראשונה עוד פעם.

בנימין אלון: אני גם לא חושב שזה חוקי, אני לא חושב שזה נכון.

בנימין אלון: אם אנחנו דנים עכשיו לקראת קריאה שנייה ושלישית ומוחקים את סעיף התחולה ומוסיפים בסעיף 2 לא רק שתי מעליות אלא גם אם יש מעלית אחת ומשנים את השעות ומוסיפים לא רק שעות שבת אלא גם מיום חמישי בצהרים תופעל מעלית שבת, כל זה לגיטימי בהכנה לקריאה שנייה ושלישית, וכל זה אני יכול להציע עכשיו ואחרים יכולים להציע כתיקוני חקיקה.

בנימין אלון: אם זה לא יתקבל זה יעבור כהסתייגויות.

בנימין אלון: אני רוצה שנגדיר את הדברים.

יעקב ליצמן: אולי היועצת המשפטית תסביר לנו מה רע בהצעה.

יעקב ליצמן: הרי אפשר להכניס הסתייגות.

יהודית נאות: חבר-הכנסת ליצמן, אתה יכול להסתייג, אבל זה וזה צריך להיות תואם.

יהודית נאות: לא יכול להיות שהיתה הסכמה בוועדה וניסחו את זה לא בהתאם להסכמה בוועדה, ועכשיו אני אצטרך להסתייג כדי להתאים את עצמי להסכמת הוועדה?

יעקב ליצמן: לא ביקשתי שתגישי הסתייגויות.

יעקב ליצמן: אני אומר הפוך, שחבר-הכנסת בני אלון יגיש הסתייגות.

יעקב ליצמן: אני לא רואה שום סיבה להתחיל את הדיון מהתחלה.

יעקב ליצמן: חבר-הכנסת בני אלון הקריא את הסעיף הזה מעל דוכן המליאה.

יעקב ליצמן: לחומרה, אפילו אם הוא לא הקריא אותו בנוסח כפי שחברת-הכנסת נאות טוענת, אפשר להגיש כרגע הסתייגות לוועדה ולהעלות את זה למליאה כהסתייגות.

דוד אזולאי: אנחנו יכולים לקיים כאן את הדיון ולהעלות את הסעיפים שלא היו לקריאה שנייה ושלישית.

דוד אזולאי: השאלה פה היא אם אנחנו לא לוקחים על עצמנו איזשהו סיכון שעלול לבוא מצד איזשהו גורם.

יהודית נאות: אני לא עושה טריקים.

דוד אזולאי: לא את.

דוד אזולאי: יבוא חבר כנסת אחר, שלא היה פה בוועדה ויעלה על העניין הזה.

דוד אזולאי: ואז השאלה היא מה קורה.

בנימין אלון: יש לי הצעה מעשית.

בנימין אלון: אני מציע שנתייחס בקריאה הראשונה רק לסעיף הראשון.

דוד אזולאי: נאשר את הסעיף הראשון לקריאה שנייה ושלישית?

בנימין אלון: כן.

בנימין אלון: כל השאר יובא כתיקוני חקיקה.

מרים פרנקל-שור: זה לא תיקוני חקיקה.

מרים פרנקל-שור: אנחנו מכינים את החוק לקריאה שנייה ושלישית.

בנימין אלון: אנחנו מדברים עכשיו על סעיף ראשון.

בנימין אלון: זה מה שעבר בקריאה ראשונה.

דוד אזולאי: על זה אין ויכוח.

בנימין אלון: כן.

בנימין אלון: אני מציע לוועדה, בקריאה שנייה ושלישית, להוסיף את סעיף 2.

בנימין אלון: ואז נקיים עליו דיון.

בנימין אלון: יתקבל – יתקבל.

בנימין אלון: לא יתקבל – זו תהיה הסתייגות שלי.

בנימין אלון: כנ"ל לגבי סעיף 3, כנ"ל לגבי סעיף 4.

יהודית נאות: לא.

יהודית נאות: לגבי סעיף 3 הוועדה החליטה.

בנימין אלון: לא משנה.

בנימין אלון: אני רוצה לשנות.

יהודית נאות: תקרא את סיכומה של היועצת המשפטית מה סיכמנו בוועדה.

בנימין אלון: זה לא קשור.

יהודית נאות: הרי אני באתי בטענה למה התחולה לא מופיעה כפי שסיכמנו.

בנימין אלון: אנחנו דנים עכשיו רק בכחול.

בנימין אלון: ואם אני רוצה עכשיו להעלות את סעיף 3, תביא חברת-הכנסת יהודית נאות את סעיף 3 ותאמר: זה מה שדובר בוועדה.

בנימין אלון: אני אגיד: אני מסכים, ואז נצביע בעד.

בנימין אלון: או אני אגיד: אני לא מסכים, אני נגד סעיף 3, ואז נצביע.

בנימין אלון: יהיה רוב נגד סעיף 3, לא יהיה סעיף 3.

בנימין אלון: תגיש חברת-הכנסת יהודית נאות את סעיף 3 כהסתייגות שלה.

בנימין אלון: כשהיא תנמק את ההסתייגות היא תאמר: זו לא הסתייגות שלי, זה היה דבר הוועדה.

מרים פרנקל-שור: לזה אני לא מוכנה.

יהודית נאות: אני לא מוכנה.

יהודית נאות: חבר-הכנסת בני אלון, רק שזה תואם את דעתך זו דעת הוועדה?

בנימין אלון: את יכולה לומר מה שאת רוצה בהסתייגות.

יהודית נאות: תעשה פסק זמן, נתכנס בעוד שבועיים.

יהודית נאות: אני אביא את המומחים שלי.

יהודית נאות: אין דבר כזה.

יהודית נאות: ישבנו וסיכמנו דברים.

יהודית נאות: היתה פה הסכמה.

יהודית נאות: מעל הבמה אתה אומר שזה בהסכמה משינוי עד ש"ס.

יהודית נאות: זה הפרת כללי משחק

בנימין אלון: גם עכשיו אני חושב כך.

דוד אזולאי: בני, תחזור בך.

דוד אזולאי: לא היתה שום הסכמה.

דוד אזולאי: אנחנו כרגע מקיימים דיון על סעיף 1 ככתבו וכלשונו.

דוד אזולאי: אתה מבקש להוסיף עוד שני סעיפים.

דוד אזולאי: בפתיחת הישיבה תגיד לי מה הם שני הסעיפים שאתה רוצה להוסיף ואז אנחנו פותחים את הדיון.

בנימין אלון: בסדר.

בנימין אלון: אז נתחיל בדיון בסעיף 1.

דוד אזולאי: דלית, ביקשת להגיד משהו.

דלית דרור: לאור ההצעה החדשה של חבר-הכנסת אלון אולי זה לא רלוונטי.

דלית דרור: רציתי להעיר שהנוסח הכחול קיים לא רק במערכת היחסים בין חברי הכנסת אלא גם כלפי כל העולם, וזה הרעיון מאחורי נוסח חדש, שגם אנשים אחרים צריכים לדעת שיש תיקון לחוק המקרקעין ולא רק לחוק התכנון והבנייה.

בנימין אלון: אני אמרתי שטענת נושא חדש יכולה להיטען גם עכשיו ונדמה לי שהיא לא תתקבל לא רק בגלל גיוס רוב פוליטי בוועדת הכנסת אלא בגלל שנושא חדש במהותו זה דבר שלא דנו בו.

דלית דרור: אם עושים פעם נוספת קריאה ראשונה על החוק כפי שסוכם בוועדה, כולל שלושת הסעיפים, האם אי-אפשר להעביר את זה בקריאה שנייה ושלישית עוד במושב הזה?

יהודית נאות: אפשר להספיק הכל.

בנימין אלון: לא אמרתי אחרת.

יהודית נאות: זה מה שאני טוענת.

יהודית נאות: אבל לא יכול להיות שאנחנו נדון על נוסח שלדעתי הוא שונה.

יהודית נאות: אם אנחנו מסכימים שבקריאה ראשונה היה נוסח אחד, עכשיו אתה הוא המסתייג מהנוסח.

בנימין אלון: זה אפשרי, או חבר אחר, או שאף אחד לא מסתייג.

בנימין אלון: דיברתי ברמה העקרונית.

דוד אזולאי: נעשה הפסקה של חמש דקות.

דוד אזולאי: חברת-הכנסת נאות, אם אנחנו מוסיפים את סעיף התחולה, לא תהיה שום בעיה לפחות מהסיעה שלך?

בנימין אלון: אין דבר כזה.

בנימין אלון: היא לא יכולה להתחייב בשם הסיעה שלה.

יהודית נאות: אתה תיתן לי התייעצות סיעתית אמיתית, כמו לחבר-הכנסת ליצמן, אני אטלפן לכולם ואבוא במקומם.

דוד אזולאי: אני מוכן לתת לך.

בנימין אלון: אני מביע את מורת רוחי על כל הטעויות שנעשו כאן.

בנימין אלון: אני חוזר בי.

בנימין אלון: אני לא רוצה דיון על הכל.

בנימין אלון: אני לא סומך על הסכמים.

בנימין אלון: זה לא פוליטיקה.

בנימין אלון: אחרי זה יבוא חבר-הכנסת פריצקי יגיד אחרת וטומי לפיד יגיד אחרת, יהיה להם דיון סיעתי.

בנימין אלון: אני לא סומך.

בנימין אלון: אני רוצה לחזור על הכל.

בנימין אלון: תכינו לקריאה ראשונה את מה שסוכם.

בנימין אלון: אני לא בטוח שאקבל את מה שאת סיכמת.

מרים פרנקל-שור: אנחנו נעביר נוסח בהתאם להחלטת הוועדה.

בנימין אלון: אני רוצה לראות אותו כי היא טוענת שזה לא בהתאם להחלטת הוועדה.

בנימין אלון: אני רוצה לראות ואז להמשיך לקריאה ראשונה.

בנימין אלון: אני מבקש מאוד להעביר את זה במהירות האפשרית כי אני לא צריך לסבול מהטעויות האלה.

דוד אזולאי: אני רוצה לנצל כאן את נוכחותו של יושב-ראש האופוזיציה, חבר-הכנסת רובי ריבלין.

דוד אזולאי: האם יש אפשרות לפנים משורת הדין, לאור מה שקרה כאן, להביא את הצעת החוק הזו ביום שני לקריאה ראשונה?

דוד אזולאי: אני גם אפנה בכתב ואסביר את הנימוקים ליושב-ראש הקואליציה ואליך ביחד.

ראובן ריבלין: כאשר מכינים סדר יום, לוקחים בחשבון מהו מקסימום הזמן שיצטרכו לדון באותו סעיף.

ראובן ריבלין: הקריאה הראשונה, באופן תיאורטי, יכולה להימשך 120 כפול 3 דקות.

ראובן ריבלין: צא ולמד, 360 דקות זה שש שעות.

ראובן ריבלין: אי-אפשר.

בנימין אלון: דרך אגב, מבחינת ההליך החוקי, אני לא יודע מה המשמעות שהכנסת קיבלה חוק בקריאה ראשונה ופתאום היא חוזרת בה.

ראובן ריבלין: החוק שעבר בקריאה ראשונה, עבר בקריאה ראשונה.

ראובן ריבלין: הוועדה יכולה להחזיר אותו לקריאה ראשונה כי החוק הוא לא אותו חוק שעבר במליאה.

בנימין אלון: איזה חוק מחזירים אחרי שהוא עבר בקריאה ראשונה?

בנימין אלון: מחזירים אותו לתיקוני חקיקה.

דוד אזולאי: אם אני לוקח את מה שעבר במליאה ומה שעבר פה וזה לא תואם, אנחנו יכולים להגיד: זה לא החוק שדיברנו עליו בוועדה ואני מבקש להביא את זה לקריאה ראשונה מחדש.

דוד אזולאי: על זה אין ויכוח.

יהודית נאות: בני, יש דבר אחד שאני מסכימה אתך לחלוטין.

יהודית נאות: מה פתאום שאתה תסבול בגלל פרוצדורות.

יהודית נאות: אם אתה מסכים שסעיף 1 פלוס התחולה יגיע לקריאה שנייה ושלישית, מבחינתי אני יכולה להתחייב עד סוף היום, אני אשיג את כולם ואז זה יהיה.

יהודית נאות: התחייבות זו התחייבות.

יהודית נאות: זה לא הסכמות, זה לא דילים.

יהודית נאות: זו התייעצות אמיתית.

יהודית נאות: אבל הסעיף השני הוא בעייתי.

יהודית נאות: הסעיף הזה צריך לעבור עוד פעם קריאה ראשונה כי אני טוענת שהוא השוני המהותי.

בנימין אלון: בכנסת ישראל יש רוב ומיעוט ואני רוצה רוב.

בנימין אלון: החוק עבר פה אחד בכל השלבים שלו.

בנימין אלון: אני לא רוצה טובות.

בנימין אלון: אם הוא לא עובר, שלא יעבור.

ראובן ריבלין: אתה צודק במאה אחוז.

ראובן ריבלין: השאלה אם על זה הצביעו בקריאה ראשונה.

יהודית נאות: לא.

ראובן ריבלין: אז יש לך בעיה.

ראובן ריבלין: השאלה אם הסעיף השני, שעליו אתה מדבר, שלא היה רשום, לא התקבל.

בנימין אלון: הוא יכול לבוא כהסתייגות.

בנימין אלון: מי שיטען עניין חדש, שילך לעניין חדש.

בנימין אלון: אבל מירי לא רוצה את הדרך הזאת.

בנימין אלון: מירי, את תבדקי את נוסח הוועדה, נוסח ההסכמות ואז תכיני את זה שוב לקריאה ראשונה.

בנימין אלון: אני שואל אותך עכשיו שאלה.

בנימין אלון: אם את בודקת את הנוסח ואת רואה שסעיף 1 כפי שכתוב כאן הוא כמו שסוכם בוועדה ויהודית סומכת עליך, אפשר אז שסעיף 1 יתקבל וכל השאר יבוא כהסתייגויות?

מרים פרנקל-שור: לא כהסתייגויות אלא כדיון להכנה לקריאה שנייה ושלישית.

בנימין אלון: כן.

יהודית נאות: אני מוכנה שזה יעבור קריאה שנייה ושלישית בתנאי שהתחולה תהיה בפנים.

בנימין אלון: סעיפים 3 ו-2 לא היו במליאה, וכהצעת רובי ריבלין אני רוצה להתייחס אליהם כאילו הם לא היו.

מרים פרנקל-שור: אין חולק על כך שסעיף 3 הוחלט בוועדה.

יהודית נאות: הוחלט בוועדה בכפוף לכך שמדובר רק בבניינים חדשים.

יהודית נאות: זו ההסכמה שלי.

יהודית נאות: אין לי מחלוקת שהניסוח תואם את ההחלטות עם תחולה.

בנימין אלון: זה יבוא כהצעת הוועדה לשנייה ושלישית.

בנימין אלון: מי שירצה להסתייג מזה יוכל להסתייג.

יהודית נאות: עם התחולה?

בנימין אלון: מי שירצה להסתייג מהתחולה, יוכל להסתייג.

יהודית נאות: מה יהיה כתוב בהצעת הוועדה?

בנימין אלון: תחולה.

יהודית נאות: מקובל.

יהודית נאות: ואתה רוצה להסתייג, תסתייג.

דוד אזולאי: אני מציע שכרגע חברת-הכנסת יהודית נאות תבקש התייעצות סיעתית עד ליום שני הבא.

דוד אזולאי: ביום שני הבא נקיים דיון על זה, ומירי תכין את הצעת החוק על פי הפרוטוקול.

יהודית נאות: אני מדברת על סעיף 2.

דלית דרור: לא כולל סעיף 2?

יהודית נאות: על הכל.

דוד אזולאי: מה שיחסר יוגש כהסתייגות.

מרים פרנקל-שור: לא.

מרים פרנקל-שור: מה שעבר כאילו עבר בקריאה ראשונה בכחול.

מרים פרנקל-שור: שאר הסעיפים יועלו בדיון לקראת קריאה שנייה ושלישית אבל בהתחייבות שהתחולה תיכנס.

בנימין אלון: מקובל עלי.

בנימין אלון: אפשר לארגן ישיבה לקריאה שנייה ושלישית לפני יום שני?

מרים פרנקל-שור: אם הוועדה דנה בזה ביום שני, אני לא אוכל להניח את החוק ביום שני.

בנימין אלון: אם יהיה פטור מהנחה, יהיה.

בנימין אלון: אם לא יהיה, לא יהיה.

ראובן ריבלין: אם אתם מסיימים את ההכנה לקריאה שנייה ושלישית, יש סיכוי גדול שהחוק הזה יעבור ביום שני.

מרים פרנקל-שור: אני לא יכולה להתחייב שאני אוכל להניח גם אם יהיה פטור מחובת הנחה.

יהודית נאות: אין שום סיבה לבקש פטור מחובת הנחה לגבי קריאה שנייה ושלישית.

יהודית נאות: לגבי הקריאה הראשונה, שזו לא טעות של חבר-הכנסת בני אלון, אני מוכנה לחתום על בקשה כזאת.

בנימין אלון: מוקדם לדון בזה עכשיו.

בנימין אלון: זו פרוצדורה.

בנימין אלון: אדוני היושב-ראש, יש לי בקשה ממך, להתנצל בפני כל האורחים.

בנימין אלון: הגיעו הרבה אנשים.

דוד אזולאי: אנחנו מתנצלים.

דוד אזולאי: אני חושב שהם שמעו כאן את הוויכוח.

דוד אזולאי: נקיים את הדיון ביום שני הקרוב, כאשר היועצת המשפטית של הוועדה תכין ניסוח בהתאם לפרוטוקול, בסדר?

בנימין אלון: מאה אחוז.

יהודית נאות: מקובל.

דוד אזולאי: תודה רבה לכולם.

דוד אזולאי: הישיבה נעולה.